གཞན་ཡང་།སྙན་ཐོའི་ནང་ཡུ་གུར་གྲངས་ཉུང་མི་རིགས་ཀྱི་གནས་སྟངས་སྐོར་ལ་དགོས་འདུན་དོན་ཚན་༨བཀོད་པའི་ནང་།རྒྱ་གཞུང་གིས་འཇིགས་སྐུལ་བ་དང་ཆོས་ལུགས་ཀྱི་ལྟ་བ་ཐལ་དྲག་པའི་ཉེས་མིང་འོགཡུ་གུར་བ་འབོར་ཆེན་དུས་ཡུལ་ངེས་མེད་ཀྱིས་བཀག་ཉར་གྱིས་ཆབ་སྲིད་སློབ་གསོ་སྤྲད་དེ་དམར་པོའི་ལྟ་གྲུབ་ལ་དགའ་ཞེན་དགོས་པའི་བཙན་སྐུལ་བྱེད་ཀྱི་ཡོད་པ་དང་།ཁྲིམས་བཤེར་གྱི་བརྒྱུད་རིམ་གང་ཡང་མེད་པར་བཙོན་འཇུག་ཁྲིམས་ཆད་བཏང་བའི་ཐོ་གཞུང་མི་གསལ་བ།དེ་བཞིན།ཆོས་ལུགས་ཀྱི་བྱེད་སྒོ་སྤེལ་བར་དམ་དྲག་དང་།ཕྱིར་སྐྱོད་ཐོངས་མཆན་གྱི་དུས་ཡུན་མ་རྫོགས་གོང་ནས་ཕྱིར་ལོག་དགོས་པའི་བཙན་བཀའ་གཏོང་བ།ས་གནས་སློབ་གྲྭ་ཁག་གི་ནང་ཡུ་གུར་གྱི་སྐད་ཡིག་བཀོལ་སྤྱོད་བྱེད་པར་བཀག་སྡོམ་བྱེད་ཀྱི་ཡོད་པ་སོགས་མི་རིགས་འདྲ་མཉམ་གྱི་ཐོབ་ཐང་རྡོག་རོལ་གཏོང་བཞིན་ཡོད་སྐོར་བརྗོད་འདུག